इन सबके अलावा कावेरी जल विवाद की आंच भी आईपीएल मैचों पर पड़ने लगी है। तमिलनाडु सरकार द्वारा हाथ खड़े किए जाने के बाद बीसीसीआई को बाध्य होकर चेन्नई में होने वाले सभी मैचों की जगह में बदलाव कर दिया है। चेन्नई में आयोजित होने वाले सभी मैचों को अब पुणे में कराया जाएगा। कावेरी प्रबंधन बोर्ड के गठन को लेकर तमिलनाडु में राजनीतिक दलों का विरोध प्रदर्शन जारी है जिसके बाद चेन्नई पुलिस ने आईपीएल को सुरक्षा मुहैया कराने से इंकार कर दिया है। बता दें कि आईपीएल के सात मैचों का आयोजन 10 अप्रैल से 20 मई के बीच यहां होना है,10 अप्रैल वाला मैच चेपॉक स्टेडियम में कड़ी सुरक्षा के बीच खेला जा चुका है।